  Майя Бывальцева Тӧдьы велосипед сётозы Глазкарын 13-тӥ южтолэзе «Маленький принц» конкурсын вормисьлы. Нылпи садэ ветлӥсь пиос понна радъям ӵошатсконъёс карын нырысьсэ ортчозы. Иворъёсъя «Удмуртия» агентстволы со сярысь ивортӥз кар администрациысь школалэсь азьвыл дышетонъя управленилэн кивалтӥсез Наталья Третьякова. «Со нылпи садэ ветлӥсь пиналъёс понна кар конкурс луоз. 33 садъёсысь 10 нылпиос пыриськозы. Вожвылъяськонэ соос дасяны кулэ «Мон но мынам семьяе» нимам тодматскон, отчы пыриськозы нылпи но солэн анай-атаез; творчествоя «Мон но мынам нылпи садэ» нимам номер, отын валтӥсь ролез быдэстыны кулэ нылпи, нош садын ужасьёс солы юрттыны. Со сяна, пиос шляпаен но бубылилы укшась галстукен калык азьтӥ ветлыны кулэ луозы. Соослы юрттозы покчи классъёсын дышетскись нылашъёс, — вераз Третьякова. Вормисьлы тӧдьы велосипед кузьмалозы. Ужрадэз ӵошен радъязы кар администрациысь школалэсь азьвыл дышетонъя управление но лулчеберетъя «Россия» муниципал центр. Тегъёс: Удмуртия нылпиос Глазкар вожвылъяськон  